**Către Primăria Orașului Cisnădie,**

**În atenția d-lui Primar Gheorghe Huja,**

Noi, proprietari/ locuitori ai imobilelor de pe strada/ străzile \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, loc. Cisnădie, jud. Sibiu, în calitate de beneficiari ai serviciului de iluminat public, semnăm în comun prezenta

**PETIȚIE**

prin intermediul căreia vă aducem la cunoștință faptul că furnizarea energiei electrice pe strada/ străzile mai sus menționată/-e se realizează deficitar, după cum urmează: numărul nopților în care nu beneficiem de iluminat public este mai mare decât cel al nopților în care serviciul funcționează, în contextul în care nu ni s-a adus la cunoștință întreruperea furnizării serviciului de iluminat public.

Astfel, considerăm că este pusă în pericol siguranța tuturor beneficiarilor acestui serviciu, în cazul deplasării pietonale sau cu bicicleta.

În calitate de locuitori ai acestor străzi trecute recent în domeniul public al localității Cisnădie, ne simțim puși în pericol atât noi și familiile noastre, cât și bunurile proprietate privată, cunoscut fiind că rata furturilor este mai mare în zonele în care iluminatul public lipsește sau este nefuncțional.

Totodată, considerând faptul că în Cartierul Arhitecților există o problemă a câinilor fără stăpân, problemă semnalată în mai multe rânduri instituțiilor competente de către diverși locuitori și pentru care nu s-a găsit încă o soluție, ne temem de eventuale atacuri ale acestor câini asupra noastră și a familiilor noastre, deoarece este extrem de redusă posibilitatea de a-i vedea și evita în timp util, noaptea, în contextul nefuncționării sistemului de iluminat public pe strada noastră/ străzile noastre.

Prin urmare, vă solicităm, prin prezenta petiție, soluționarea cât mai rapidă a situației semnalate și asigurarea realizării serviciului de iluminat public în mod nediscriminatoriu.

Anexăm prezentei petiții semnăturile noastre, sub formă de tabel, 1 (una) pagină/ \_\_\_\_\_\_ pagini, și un număr de \_\_\_\_\_ semnături.

Vă mulțumim!

Personă de contact:

(nume, prenume, adresă corespondență, nr. telefon)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tabel semnături**

|  |  |  |  |  |
| --- | --- | --- | --- | --- |
| **Nr. crt.** | **Nume, prenume** | **Adresă imobil** | **Serie, număr CI** | **Semnătură** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |